recursal/SuperWikiNEXT-32B huggingface dataset:
**Philippe Joseph Benjamin Buchez** (31. mars 1796 – 11. august 1865), oftere kalt Philippe Buchez, var en fransk historiker, forfatter, sosiolog og politiker.

Liv og virke
------------

Buchez var grunnleggeren av den franske avisen *L'Atelier*, og han tjente en kort stund, i 1848, som president for den konstituerende nasjonalforsamlingen, som da hadde sine møter i Palais Bourbon i Paris. Han avsluttet sin generelle utdannelse i Paris, og deretter brukte han litt tid på studier innenfor naturvitenskap og medisin.

I 1821, samarbeidet han med Amand Bazard, Jacques-Thomas Flotard, og andre i en hemmelig forening, La Charbonnerie, modellert etter den italienske organisasjonen Carbonari, med det formål å lansere en væpnet oppstand mot den franske regjeringen. Denne organisasjonen spredte seg raskt over store deler av Frankrike og de gjorde flere mislykkede forsøk på å forme en revolusjon mot nasjonens ledelse. Men alle forsøkene på et væpnet opprør kulminerte alltid ut i ingenting.

I 1825 tok Buchez eksamen innen medisin, og snart publiserte han verket Etudes de théologie, de philosophie et d'histoire (Studier i teologi, filosofi og historie). Omtrent samtidig ble han medlem av Saint-Simonian Society, ledet av Bazard, Barthélemy Prosper Enfantin og Olinde Rodrigues. Dette samfunnet var basert på ideene til Henri de Saint-Simon, en tidlig sosialistisk teoretiker.) Buchez forlot senere denne organisasjonen på grunn av deres mange religiøse ideer.

For å støtte hans prinsipper grunnla han et tidsskrift som fikk navnet *L'Européen*. Han skrev flere bøker på egen hånd i tillegg til at han var med-forfatter i diverse litterære verker innen mange forskjellige områder.

Delvis på grunn av ryktet han ervervet av disse publikasjonene, men mer på grunn av hans nære forbindelse med aviser og hemmelige samfunner ble han fiendtlig innstilt til regjeringen i Louis-Philippe, Men etter revolusjonen i 1848 ble han tildelt rollen som president av den franske konstituerende forsamlingen. Han satt som Frankrikes president i mai 1848, da ble erstattet av Dominique François Jean Arago.

Etter oppløsningen av den konstituerte forsamlingen ble han ikke gjenvalgt i noen politiske forsamlinger. Han havnet deretter tilbake til hans private liv, og han gjenopptok sine studier. Hans senere publikasjoner var svært tallrike og hadde et stort utvalg av emner som både var medisinske, historiske, politiske, filosofisk innhold.

Referanser
----------

Litteratur
----------

* Cuvillier, Armand (1954): *Un journal d'ouvriers : «L'atelier» (1840-1850)*, Éditions Ouvrières, Paris.
* Notice de l'Université de l'Ohio sur «L'Atelier»

Eksterne lenker
---------------

* (en) Philippe Buchez – kategori av bilder, video eller lyd på Commons Rediger på Wikidata

Portal: Litteratur

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Brockhaus Enzyklopädie **·** Deutsche Biographie **·** Encyclopædia Universalis **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** ULAN **·** BNE
 |
Artikkelen omhandler både distriktet og byen Beaufort

Bro over Padas-elva.  Foto: Uwe Aranas (2011) 
**Beaufort** er et distrikt i Pedalman-divisjonen i den malaysiske staten Sabah. Distriktet ligger på nordsiden av Bruneibukta, i den sørvestlige delen av Sabah, og har et areal på 1 735 kvadratkilometer og et folketall på 64 350 (2010). Administrasjonssenteret er byen Beaufort.

Distriktet ligger mellom på den indre delen av halvøya Klias, med Kimanisbukta i nord og Bruneibukta i sør, og strekker seg østover mot Crockerfjellene. De tre skogsbevaringsområdene Binsuluk, Padas og Menumbok ligger delvis i distriktet, og i de to våtmarksområdene Klias og Garama er der et stedegent og sjeldent dyreliv.

Jernbanen i Sabah har, foruten i Beaufort by, stasjoner i landsbyene Membakut og Weston. Distriktet ble opprettet den 1. januar 1962.

Byen
----

Beaufort ligger om lag 90 kilometer sør for Kota Kinabalu og er et viktig stoppested på Sabah statsbaners jernbane mellom hovedstaden og Tenom. Byen har 12 742 innbyggere, og var opprinnelig et av sentrene for hakka-befolkningen i Sabah. Den kinesisk minoriteten er fremdeles stor, og utgjorde i 2010 nesten 14 prosent av befolkningen.

Referanser
----------

1. 1 2 3  Folketellingen for Sabah (2010) Arkivert 14. november 2013 hos Wayback Machine..
2. ↑  USA Today travel tips: Places to Visit in Beaufort (Sabah), Malaysia. Besøkt 14. desember 2013. (en)
3. ↑  Sabah LawNet: Beaufort District Council Instrument 1961 Arkivert 1. februar 2013 hos Wayback Machine.. Besøkt 14. desember 2013. (en)

Eksterne lenker
---------------

* Offisielt nettsted Rediger på Wikidata

* (en) Beaufort (Sabah) – kategori av bilder, video eller lyd på Commons Rediger på Wikidata

  


|  |  |
| --- | --- |
| Oppslagsverk/autoritetsdata | GeoNames **·** MusicBrainz
 |
**Julius Meyer** (født 17. september 1909 i Krajenka i Vestpreussen i kongeriket Preussen, død 2. desember 1979 i Brasil) var en politiker i Den tyske demokratiske republikk. I året 1952-1953 var han leder for forbundet for de jødiske menigheter i Berlin i DDR («Präsident des Verbands der Jüdischen Gemeinden in der DDR»).

Han ble som jøde internert og overlevd Auschwitz og Ravensbrück. Etter 1949 ledet han Berlins jødiske menighet sammen med Heinz Galinski. Han var også medlem av SED og representant i Volkskammer

I januar 1953 flyktet han fra DDR til Vest-Tyskland som følge av DDR-statens politikk på 1950-tallet som anklaget mange jøder for å være «sionistiske agenter».

Referanser
----------

1. ↑   Auschwitz Prisoners Database, Auschwitz Prisoners Database ID 156451, besøkt 10. mai 2021[Hentet fra Wikidata]
2. ↑  «Biographische Datenbanken: Meyer, Julius». Bundesunmittelbare Stiftung des öffentlichen Rechts. oktober 2009. Besøkt 12. mars 2016.

Portal: Andre verdenskrig
**Franz Wilhelm Schiertz** (født 4. august 1813 i Leipzig, død 6. oktober 1887 i Balestrand) var en tysk-norsk maler og arkitekt.

Livet
-----

Franz Wilhelm Schiertz' tegning av Vang stavkirke fra 1841
Han var sønn av Johann Friedrich Elias Schiertz.

Schiertz var elev av nordmannen Johan Christian Klausson Dahl (1788–1857) i Dresden, og ble kjent som landskapsmaler. 

I 1836 ble han sendt til Norge for å lage arkitekturtegninger av stavkirkene i Borgund, Heddal og Urnes, som ble utgitt i Dahls verk om norske trebygninger i 1837.

I 1841 ble stavkirken på Vang i Valdres solgt. Etter at Dahl forgjeves forsøkte å holde den i landet, fikk han den preussiske kongen Friedrich Wilhelm IV å kjøpe kirken. Schiertz fikk oppdraget med å overvåke og dokumentere rivingen, transporten og gjenoppbygningen ved Krummhübel i Niederschlesien (i dag Karparcz i Polen). 

I 1842 var han i Stavanger og tegnet Stavanger domkirke. I 1844 var han med Dahl på en norgesreise.

I maiopprøret i Dresden fra 3. til 9. mai 1849 støttet han oppviglerne, og var nødt til å forlate Dresden. I 1851 dro han til Bergen. Schiertz utførte oppmålingstegninger Håkonshallen på oppdrag av J.C. Dahl. Den 10. mai 1856 giftet han seg i Selje med Karen Sophie Reusch Koren (født 26. august 1832 i Bergen; død 23. mars 1933), datteren til Paul Schonevig Stub Koren og Henriette Christiana Rulfs.

Han var tegner for Den norske Nordhavsekspedisjon 1876–78. Han var tegnelærer til Fridtjof Nansen og Ludvig Munthe. Han var også lærer for den unge Anders Askevold.

Graven hans er på Tjugum kirkegård ved Balestrand.

Arkitektur
----------

Bergen børs
* Kviknes Hotel, Balestrand
* Sommerhus for Peter Jebsen, Bergen
* Det gamle tinghuset, Bergen
* Børsbygningen, Bergen
* Bergen kretsfengsel, Bergen
* Stord kretsfengsel, Leirvik
* Ambla gård, Ambla

Maleri
------

Bildene hans viste lenge idealiserte, betydningstunge landskaper som ved Dahl og Peder Balke, og han fulgte ikke en realistisk presentasjonsmåte som f. eks. Hans Gude. Derfor ble verket hans etter hvert glemt.

Referanser
----------

1. 1 2   RKDartists, «Franz Wilhelm Schiertz», RKD kunstner-ID 230471[Hentet fra Wikidata]
2. ↑   rkd.nl, besøkt 16. oktober 2016[Hentet fra Wikidata]
3. ↑  *Dag og Tid*, 11. juli 2014, s.27.

Litteratur
----------

* Melkild, Arne: Kunstnarliv, Leikanger 1993

Eksterne lenker
---------------

* (en) Franz Wilhelm Schiertz – kategori av bilder, video eller lyd på Commons Rediger på Wikidata
* bilder
* Biografie og bilder

|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon **·** Norsk kunstnerleksikon **·** Deutsche Biographie **·** VIAF **·** GND **·** ISNI **·** ULAN **·** KulturNav
 |
***Freaky Styley*** er det andre albumet av Red Hot Chili Peppers. Det ble gitt ut 16. august 1985 på EMI. Med på albumet var også gitarist Hillel Slovak, som tidligere hadde sluttet i bandet. Fire singler ble gitt ut fra albumet: «Jungle Man», «American Ghost Dance», «Catholic School Girls Rule» og «Hollywood (Africa)». Coveret viser bandmedlemmene som hopper foran Michelangelos Giudizio universale. 

Albumet ble produsert av George Clinton fra Parliament-Funkadelic, som var en viktig inspirasjonskilde for Red Hot Chili Peppers. *Freaky Styley* solgte dårlig og nådde ikke albumlista Billboard 200. De fleste profesjonelle anmeldere ignorerte albumet og har gjort det siden. Til tross for dette ser mange fans på det som et klassisk Red Hot Chili Peppers-album og et kroneksempel på 1980-tallets funkrockbevegelse.

I sangen «Yerte the Turtle» siteres flere vers direkte fra Dr. Seuss' dikt med samme navn. I sin selvbiografi Scar Tissue forteller Kiedis at det talte delene av sangen i begynnelsen og gjennom sporet ble fremsagt av George Clintons dopselger. Dopselgeren krevde penger av George Clinton, men da han ikke var i stand til å betale tilbø han ham å få være med på albumet.

Sporliste
---------

Alle sanger ble skrevet av Flea, Anthony Kiedis, Cliff Martinez og Hillel Slovak, unntatt hvor annet oppgis.

1. «Jungle Man» – 4:09
2. «Hollywood (Africa)» (The Meters) – 5:03
3. «American Ghost Dance» – 3:44
4. «If You Want Me to Stay» (Stewart) – 4:07
5. «Nevermind» (Flea, Kiedis, Jack Irons, Slovak) – 2:48
6. «Freaky Styley» – 3:39
7. «Blackeyed Blonde» – 2:39
8. «The Brothers Cup» – 3:27
9. «Battle Ship» – 1:53
10. «Lovin' and Touchin'» – 0:36
11. «Catholic School Girls Rule» (Flea, Kiedis, Martinez) – 1:55
12. «Sex Rap» (Flea, Kiedis, Irons, Slovak) – 1:54
13. «Thirty Dirty Birds» – 0:14
14. «Yertle the Turtle» – 3:38

### Bonusspor på gjenutgivelsen fra 2003

1. 
2. «Nevermind» (demo) (Flea, Kiedis, Irons, Slovak) – 2:17
3. «Sex Rap» (demo) (Flea, Kiedis, Irons, Slovak) – 1:37
4. «Freaky Styley» (originalversjon) – 8:49
5. «Millionaires Against Hunger» – 3:28

Bidragsytere
------------

* Anthony Kiedis – vokal
* Hillel Slovak – gitar
* Flea – bass
* Cliff Martinez – trommer

Eksterne lenker
---------------

* (en) *Freaky Styley* på Discogs Rediger på Wikidata

* (en) *Freaky Styley* på MusicBrainz Rediger på Wikidata

* (en) *Freaky Styley* på Spotify Rediger på Wikidata

* (en) *Freaky Styley* på AllMusic Rediger på Wikidata

  



|  |  |
| --- | --- |
| Oppslagsverk/autoritetsdata | MusicBrainz
 |
**Livmorinfeksjon** eller **pyometra** er mest vanlig hos eldre og middelaldrende tisper og forekommer i to varianter, åpen og lukket. Sistnevnte er en kritisk tilstand som må behandles snarest.

Tispa kan også rammes av mukometra, slimfylt livmor, endometritt, betennelse i livmorveggen, og cystisk endometriehyperplasi, væskefylte blemmer i og fortykning av livmorveggen. Disse tilstandene kan opptre alene eller som forløper til livmorinfeksjon.

Symptomer
---------

### Åpen pyometra

Symptomene kan variere. I mange tilfeller kan en se at puss kommer ut av kjønnsleppene på tispa. Det kan også være et tegn om tispa slikker seg hyppigere enn vanlig. Behandles med antibiotika og hormoner.

### Lukket pyometra

I alvorlige tilfeller er livmorhalsen lukket slik at pusset ikke kommer ut. Sløvhet, økt tørst og urinering er vanlige symptomer. Inkontinens og endret adferd kan forekomme. Kanskje også svak feber, 39,5 °C eller noe høyere. Normaltemperaturen for hunder er mellom 38 og 39 grader. I slike tilfeller haster det med å komme til veterinær. Fjerning av livmor og eggstokker er trolig beste (sikreste) løsning på problemet.

Forebyggende tiltak
-------------------

Sterilisering i ung alder forebygger mot både pyometra og jurkreft.
**Rudolstadt** er en by i den tyske delstaten Thüringen. Den ligger ved elva Saale, noen kilometer nord for byen Saalfeld.

Historie
--------

Rudolstadt ble først nevnt i et dokument fra rundt år 776, og har hatt byrettigheter siden 1326. Byen kom i besittelse av greven av Schwarzburg rundt 1340. Byen ble hovedstaden i fyrstedømmet Schwarzburg-Rudolstadt. Som en del av det kulturelle triangel Weimar, Jena og Rudolstadt, blomstret byen, og knyttet til seg kjente diktere og vitenskapsmenn, som Friedrich Schiller, Johann Wolfgang von Goethe, Johann Gottlieb Fichte, Wilhelm og Alexander von Humboldt. Også musikere og komponister, som Richard Wagner, Franz Liszt og Niccolò Paganini, samt grunnleggeren av den første barnehagen, Friedrich Fröbel.

Bortsett fra porselensproduksjonen, grunnlagt i 1762, kom industrialiseringen sent til Rudolstadt. Byen var for det meste bebodd av godseiere som hadde store landeiendommer utenfor byen. Jernbanen ble bygget i 1874. Friedrich Adolf Richter etablerte en fabrikk som produserte medisin, samt byggeklosser for barn, kjent under varemerket «Anker Steinbaukasten».
Etter at fyrstedømmet opphørte i 1918, ble byen i 1922 *Kreisstadt*. I 1935 ble det bygget en fabrikk for produksjon av syntetiske fibre. Den kjemiske industrien er fortsatt viktig for byen.

Slottet Heidecksburg, symbolet på byen, troner over byen i nord. Bilde fra 1841.

Referanser
----------

1. ↑  «Statistikk for Rudolstadt». Arkivert fra originalen 3. oktober 2016. Besøkt 12. januar 2016.
2. ↑  «Rudolstadt.de». Arkivert fra originalen 19. august 2016. Besøkt 30. mars 2021.

Eksterne lenker
---------------

* (de) Offisielt nettsted Rediger på Wikidata

* (en) Rudolstadt – kategori av bilder, video eller lyd på Commons Rediger på Wikidata

* (en) Rudolstadt – galleri av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** BNF **·** BNF (data) **·** SUDOC **·** NKC **·** NKC **·** GeoNames **·** MusicBrainz
 |
**Tomatciklide** er en ciklide og den eneste arten i gruppen *Etroplus* som kan overleve i helt ferskt vann.
Den er gul på farge, med flekker på sidene.
Den blir opptil 8 cm lang og mer enn 10 år gammel.

Akvaristikk
-----------

Dette er ikke en fisk for nybegynnende akvarister, men kan egne seg for den som nylig har satt opp et brakkvannsakvarium.
Den foretrekker relativt hardt vann med en temperatur på 24-26 °C og en pH på mellom 6 og 7,5.
De fleste eksemplarer tar det meste av tørrfôr, og bør ha en balansert diett mellom grønt og animalsk fôr. Andre individer, spesielt viltfangede, begynner aldri å ta tørrfôr, og må fôres med mygglarver og annet.
Den er territoriehevdende.

Eksterne lenker
---------------

* (en) *Tomatciklide* – oversikt og omtale av artene i WORMS-databasen Rediger på Wikidata

* (en) *Tomatciklide* i Global Biodiversity Information Facility Rediger på Wikidata

* (en) *Tomatciklide* hos ITIS Rediger på Wikidata

* (en) *Tomatciklide* hos NCBI Rediger på Wikidata

* (en) *Kategori:Etroplus maculatus* – bilder, video eller lyd på Wikimedia Commons Rediger på Wikidata

* (en) *Etroplus maculatus* – galleri av bilder, video eller lyd på Wikimedia Commons Rediger på Wikidata
Portal: Alternativ behandling

**Tomatismetoden** er en alternativ behandlingsform som går ut på å trene opp lytteevnen. Tomatis-metoden skiller mellom hørsel og evnen til å lytte. Teorien bak tomatismetoden er at lytteevne er essensiell i utviklingen av mange ferdigheter. 

Tomatisterapeuter mener at for eksempel konsentrasjonsproblemer, ADHD, lese- og skrivevansker, svekket hørsel, og nedsatt hukommelse har en viss sammenheng med nedsatt lytteevne. Det finnes en også anekdoter om at metoden har gitt dramatiske forbedringer hos autister, men ved forskning under kontrollerte har man ikke klart å påvise noen slik effekt.

Behandling med tomatis-metoden går ut på å lytte til programmer som består av musikk, og det skiftes mellom å fremme og hemme lave og høye lydfrekvenser. Behandlingsmetoden ble utviklet på 1950-tallet av den franske øre-, nese-, halslegen Alfred Tomatis (1920–2001).

Ifølge NIFAB foreligger det ikke vitenskapelig basert kunnskap om hvorvidt metoden virker eller ikke.

Referanser
----------

1. 1 2  *AD/HD er et lytteproblem*, Adresseavisen, 7. mars 2006 «Den franske psykiateren og øre-nese-hals-legen Alfred Tomatis fant på 1940-tallet ut at problemet til barn med det som i dag kalles AD/HD er at de ikke klarer å skille lyder fra hverandre.»
2. ↑  *Fikk nytt liv gjennom øret*, Stavanger Aftenblad, 17. nov. 2007 «At Tomatis-metoden virker på barn med autisme, er ikke vitenskapelig dokumentert. På den anerkjente medisinske databasen Pubmed finnes det en artikkel (B.A. Corbett, 2007) som forteller at Tomatis-metoden ikke førte til noen forbedring av språket hos en gruppe barn med autisme»
3. ↑  Om tomatismetoden Arkivert 5. desember 2011 hos Wayback Machine. Nasjonalt informasjonssenter for alternativ behandling (NIFAB)
Indianerbosetning ved Albany River, 1886.
**Albany River** er en elv nord i provinsen Ontario i Canada. Den er den største elven i provinsen, med en samlet vassdragslengde på 980 km og et nedbørsfelt på 135 200 km². Største sideelver er Ogoki (480 km) og Kénogami (320 km). Elva renner nordover og munner ut i Hudsonbukta, nærmere bestemt i Jamesbukta. Deler av vassdraget har blitt ledet sørover til Lake Superior gjennom kraftregulering. 

Elven er oppkalt etter James, hertug av York og Albany, den senere kong James II av England. Ved elven hadde Hudson's Bay Company handelsstasjonen Fort Albany i pelshandlerperioden.

Ogoki har sitt utspring vest for den store Nipigonsjøen, i Thunder Bay-distriktet. I 1943 regulerte Ontarios kraftmyndigheter elven Ogoki, og ledet store deler av vannføringen sørover og ut i Nipigonsjøen som igjen munner ut i Lake Superior. Dette skulle øke vannføringen for kraftproduksjon i Niagarafallene. Ogoki-reservoaret som er oppdemmet ved Waboose Rapids er 150 km² stort. Ogoki er vernet ved Wabakimi Provincial Park og brukes her til rekreasjon. 

Elven Kénogami har også utspring i Thunder Bay-distriktet, fra innsjøen Long Lake. I 1948 regulerte Ontarios kraftmyndigheter Kénogami gjennom bygging av Kenogami Lake-demningen, og ledet store deler av vannføringen sørover og ut i Aguasabon River som igjen renner ut i Lake Superior. Et nedbørfelt på nesten 4 400 km² ble på denne måten overført til St. Lawrence-bassenget i sør.

Eksterne lenker
---------------

* (en) Albany River – kategori av bilder, video eller lyd på Commons Rediger på Wikidata
* Albany River (Ontario parks) – fra Ontarios provinsregjering.

|  |  |
| --- | --- |
| Oppslagsverk/autoritetsdata | Store norske leksikon **·** Store norske leksikon **·** Encyclopædia Britannica **·** VIAF **·** LCCN **·** GeoNames
 |
Albarello med blide av en tyrker, Faenza, 1555.
Castel Durante, ca 1550–55 (Palace of the Legion of Honor, San Francisco)
**Albarello** (flertall: **albarelli**) er en apotekerbeholder (standkar) av fajanse i form av en stående sylinder med lett konkavt midtparti. Den har en halsring som gjør det mulig å tildekke åpningen ved å binde for eksempel et pergamenttrekk over. 

Navnet er italiensk, fra «lite tre». I middelalderen ble importerte urter og medisiner fra Orienten til Europa fraktet i kuttede bambusrør. I form av fajansebeholdere vandret formforbildet fra Persia til det mauriske Spania, og der ble det produserte beholdere for farmasøyter, og eksportert videre til Italia.[] Fra 1500-tallet ble de produsert der i samtlige majolika-sentra, og noe senere også i Frankrike og Nederland. Ved siden av andre typer apotekerbeholdere holdt albarellene seg i bruk i hele Europa til inn på 1700-tallet.

Litteratur
----------

* Henry Wallis: *The Albarello. A study in early renaissance maiolica (Italian Ceramic Art)*. Quaritch, London 1904.
* Joseph Anton Häfliger: *Pharmazeutische Altertumskunde und die Schweizerische Sammlung für Historisches Apothekenwesen an der Universität Basel*. Buchdruckerei „Zur alten Universität", Zürich 1931.
* Rudolf E. Drey: *Apothecary Jars. Pharmaceutical pottery and porcelain in Europe and the East 1150–1850*. Faber & Faber, London 1978.
	+ *Apothekergefäße. Eine Geschichte der pharmazeutischen Keramik*. Callwey, München 1982, ISBN 3-7667-0533-4.

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica
 |
***Scaeocassis*** er en slekt biller som tilhører familiegruppen bladbiller (Chrysomelidae).

Utseende
--------

Middelsstore, ovale, halvblanke, gule til brunrøde (i død tilstand) skjoldbiller, sett fra siden litt kjegleformede. Antennene er trådformede og middels lange. Kroppen er egentlig ganske normalt proporsjonert, med pronotum og dekkvingene er noe utvidet mot sidene slik at de helt dekker oversiden, både hodet og beina er skjult under dette skjoldet. Med utvidelsen blir kroppsformen oval. Pronotum er rundet, dekkvingenes "skuldre" litt framskytende. Oversiden er kraftig og ganske jevnt punktert.

Levevis
-------

Både larvene og de voksne (imago) billene lever av å spise blad på næringsplanten. De voksne (imago) sitter tett inntil planten og det store flate halsskjoldet og dekkvingene gjør at billen kan være svært vanskelig å oppdage, og det er vanskelig for rovdyr å nå den sårbare undersiden. Larvene gjemmer seg gjerne under et tak av gammel avføring og planterester som er festet til den fremoverbøyde bakkroppsspissen.

Utbredelse
----------

Slekten er utbredt i Sør-Amerika.

Systematisk inndeling
---------------------

Den systematiske plasseringen av gruppen skjoldbiller er uavklart, den har tradisjonelt vært regnet som en underfamilie av bladbiller, slik som i denne oversikten. Mens enkelte plasserer den inn som en stamme (tribe) i delgruppe Hispinae, som tradisjonelt har vært regnet som søstergruppe til skjoldbillene, eller motsatt blir Hispinae plassert som en undergruppe (da kalt Hispini) av skjoldbillene.

**Treliste**
* orden **biller** (Coleoptera)
	+ underorden **Polyphaga**
		- overfamilie **Chrysomeloidea** Latreille, 1802 (=Phytophaga)
			* familien bladbiller (Chrysomelidae Latreille, 1802)
				+ underfamilien **Skjoldbiller**, Cassidinae Stephens, 1831
					- stamme (tribe) **Cassidini** Gyllenhal, 1813 – eneste gruppe som er representert i Europa
						* slekten ***Scaeocassis*** Spaeth, 1913
							+ *Scaeocassis combusta* (Boheman, 1854)
							+ *Scaeocassis corumbana* Spaeth, 1937
							+ *Scaeocassis turbulenta* (Boheman, 1862)
							+ *Scaeocassis unimaculata* (Spaeth, 1915)

Referanser
----------

Litteratur
----------

* Borowiec, L. 1999. *A world catalogue of the Cassidinae (Coleoptera: Chrysomelidae)*. Biologica Silesiae, Wroclaw.
* *Scaeocassis* på ITIS

Eksterne lenker
---------------

* (en) *Scaeocassis* i Encyclopedia of Life Rediger på Wikidata

* (en) *Scaeocassis* i Global Biodiversity Information Facility Rediger på Wikidata

* (en) *Scaeocassis* hos ITIS Rediger på Wikidata
* Cassidinae of the world – an interactive manual (Coleoptera: Chrysomelidae)
* (en) Cassidinae – kategori av bilder, video eller lyd på Commons
**Scalable Vector Graphics** (**SVG**) er et XML-basert filformat for markeringsspråk som beskriver todimensjonal vektorgrafikk. Det er en åpen standard utviklet og vedlikeholdt av World Wide Web Consortium. 

Som dette bildet viser, er det ikke mulig å endre størrelse på punktgrafikkbilder uten å få et kornete bilde. SVG-bildet kan skaleres uendelig uten at det gjør noe med kvaliteten.

Eksempel
--------

Siden SVG-filer kun er tekst, tar de ikke så mye plass og kan redigeres med en vanlig teksteditor om ønskelig. Her er et eksempel på en svg-fil:

Dette bildet viser hvordan koden vil se ut. 

```
<?xml version="1.0" encoding="ASCII" standalone="yes"?>
<svg xmlns="http://www.w3.org/2000/svg" xmlns:xlink="http://www.w3.org/1999/xlink"
 version="1.0" width="520" height="520">
<style type="text/css">
<![CDATA[
  path {
    fill-opacity:1;stroke:none;stroke-width:1px;stroke-linejoin:miter;stroke-opacity:1
  }
]]>
</style>
<defs>
  <linearGradient id="dk">
    <stop style="stop-color:black;stop-opacity:1" offset="0"/>
    <stop style="stop-color:black;stop-opacity:0" offset="1"/>
  </linearGradient>
  <linearGradient id="lt">
    <stop style="stop-color:#ffe681;stop-opacity:1" offset="0"/>
    <stop style="stop-color:#ffe681;stop-opacity:0" offset="1"/>
  </linearGradient>
  <linearGradient x1="136.4" y1="136.4" x2="167.5" y2="167.5" id="tl" xlink:href="#lt" gradientUnits="userSpaceOnUse"/>
  <linearGradient x1="136.4" y1="383.6" x2="167.5" y2="352.5" id="bl" xlink:href="#lt" gradientUnits="userSpaceOnUse"/>
  <linearGradient x1="383.6" y1="383.6" x2="352.5" y2="352.5" id="br" xlink:href="#dk" gradientUnits="userSpaceOnUse"/>
  <linearGradient x1="383.6" y1="136.4" x2="352.5" y2="167.5" id="tr" xlink:href="#dk" gradientUnits="userSpaceOnUse"/>
</defs>
<path style="fill:#d4a000;stroke:black;stroke-width:9" d="M 260,6.3 L 6.3,260 L 260,513.7 L 513.7,260 L 260,6.3 z"/>
<text style="font-size:362px;font-weight:bold;font-family:Times New Roman, serif" y="380" x="200">!</text>
<path style="fill:url(#tl)" d="M 260,12.7 L 260,75 L 75,260 L 12.7,260 L 260,12.7 z"/>
<path style="fill:url(#bl)" d="M 260,507.3 L 260,445 L 75,260 L 12.7,260 L 260,507.3 z"/>
<path style="fill:url(#br)" d="M 260,507.3 L 260,445 L 445,260 L 507.3,260 L 260,507.3 z"/>
<path style="fill:url(#tr)" d="M 260,12.7 L 260,75 L 445,260 L 507.3,260 L 260,12.7 z"/>
</svg>

```

Støtte på verdensveven
----------------------

Bruk av SVG-filer på verdensveven er i dag begrenset av manglende støtte fra enkelte eldre nettlesere, hovedsakelig eldre versjoner av Internet Explorer. Mange nettsteder som bruker SVG-filer, slik som Wikipedia, gjør bildene også tilgjengelige som punktgrafikkfiler. Nyere versjoner av moderne nettlesere støtter i det minste formatets grunnleggende funksjonalitet.

Eksterne lenker
---------------

* (en) Offisielt nettsted Rediger på Wikidata

* (en) Scalable Vector Graphics – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** GND **·** LCCN **·** BNF **·** BNF (data) **·** NKC
 |
**Ketil Eide** (født 10. desember 1954) er en norsk sosiolog og dr. polit. med doktorgrad fra Universitetet i Bergen (2005). I tillegg er han utdannet sosionom og sykepleier fra Diakonhjemmets Høgskolesenter, og han har jobbet som sosialarbeider innen psykiatri, barnevern,
flyktningarbeid og på sosialkontor. Han er nå forsker ved Regionsenter for barn og unges psykiske helse (RBUP) i helseregion Øst og Sør, og er i tillegg ansatt som førsteamanuensis ved Høgskolen i Sørøst-Norge.. Eide har i flere år forsket på enslige
mindreårige flyktningers situasjon.

Eide (RBUP- helseregion øst og sør/Høgskolen i Telemark) er redaktør for boka *Over Profesjonelle Barrierer, Et minoritetsperspektiv i psykososialt arbeid med barn og unge* (Gyldendal Akademisk 2009) sammen med Naushad A. Qureshi (Høgskolen i Lillehammer), Marianne Rugkåsa (Høgskolen i Oslo) og Halvard Vike (Universitetet i Oslo).

Referanser
----------

1. ↑  «Ketil Eid». *Høgskolen i Sørøst-Norge* **(norsk)**. Besøkt 17. januar 2017.

Eksterne lenker
---------------

* (no) Publikasjoner av Ketil Eide i forskningsdokumentasjonssystemet CRIStin
* (no) Publikasjoner av Ketil Eide i BIBSYS

|  |  |
| --- | --- |
| Oppslagsverk/autoritetsdata | BIBSYS **·** VIAF **·** LCCN **·** ISNI **·** CRIStin
 |
**Hanna Marie «Mie» Nordahl** (født 11. januar 1908 i Larvik, død 27. februar 1980) var en norsk samfunnsøkonom, høyrepolitiker, humanitærarbeider og kvinnesakskvinne.

Hun var utdannet cand.oecon. ved Det Kongelige Frederiks Universitet i 1937 og var ansatt i Norske Kvinners Nasjonalråd 1937–1941 og siden i Norske Kvinners Sanitetsforening 1941–1951. Fra 1949 arbeidet hun i flere år som statistiker og forskningsoffiser med arbeidssted i Italia og Malta i Den internasjonale tuberkulosekampanje, et vaksinasjonsprogram gjennomført av UNICEF i samarbeid med tre skandinaviske frivillige organisasjoner. Fra 1953 var hun ansatt i Nasjonalforeningen for folkehelsen, som forretningsfører fra 1957 til 1972.

Hun var sentralstyremedlem i Norsk Kvinnesaksforening 1946–1948 og medlem av Oslo bystyre for Høyre 1946–1947.

Referanser
----------

1. ↑  Dagre, Tor (1985). *Korstog for folkehelsen*. [Oslo]: [Nasjonalforeningen for folkehelsen].
2. ↑  Vårt Land, onsdag 27. mars 1946
3. ↑  *Økonomiske kandidater*. [Sosialøkonomisk samfunn]. 1963.
4. ↑  Brevig, Sverre (1959). *Oslo Høyre 1934–1959*. [Oslo Høyre].
Rozafa
**Rozafa** (albansk: *Kalaja e Rozafës/Kalaja e Rozafatit*) er et slott i den nordalbanske byen Shkodër, bygget rundt 350-tallet f.Kr. Den ligger 130 moh. på en høy åsrygg hvor elvene Bojana og Drin møtes. Shkodër er administrasjonstedet i distriktet med samme navn og er en av Albanias eldste og mest historiske byer, og et økonomisk og kulturelt senter.

På grunn av dens strategiske beliggenhet har åssiden vært bebygget siden antikken. Den var et støttepunkt for llyrerne fram til den ble inntatt av romerne 167 f.Kr.

Fortifikasjonene slik de framstår i våre dager, stammer hovedsakelig fra venetianerne.

Referanser
----------

1. ↑  A. Evans et al. Ancient Illyria: An Archaeological Exploration, 2006, s. 83
2. ↑  J.G. von Hahn: 
*Albanesische Studien*, Jena 1854, ss 94-96.

Eksterne lenker
---------------

* Offisielt nettsted Rediger på Wikidata

* (en) Rozafa – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GND
 |
**Annilese Miskimmon** (født 8. mars 1974 i Belfast) er en irsk-britisk regissør og operasjef. Hun tiltrådte som sjef ved Den Norske Opera & Ballett 1. august 2017.

Liv og virke
------------

Annilese Miskimmon vokste opp i Bangor. Hun studerte litteraturvitenskap ved Christs College i Cambridge, og kunstadministrasjon ved universitetet i London. Hun arbeidet deretter som frilans som teatersjef og regissør. Fra 2002 til 2005 arbeidet hun ved Glyndebourne-festivalen. I perioden 2004 til 2014 arbeidet hun ved Opera Theatre Company i Dublin.

Miskimmon ble 2012 intendant ved Den Jyske Opera i Aarhus, der hun etterfulgte Giordano Bellincampi. Miskimmon etterfulgte Per Boye Hansen som operasjef i Oslo. I oktober 2019 ble det kjent at hun hadde sagt opp ved operaen i Oslo for å begynne ved English National Opera i London i 2020.

Referanser
----------

1. ↑  «Annilese Miskimmon - Biography» (PDF). Jyske Opera. Arkivert fra originalen (PDF) 8. mars 2016. Besøkt 11. desember 2015.
2. ↑  «Den nye operasjefen er Annilese Miskimmon». Aftenposten. 11. desember 2015. Besøkt 11. desember 2015.
3. ↑  NRK (11. mars 2018). «Opera og ballett». *NRK*. Besøkt 8. oktober 2019.

Eksterne lenker
---------------

* (en) Annilese Miskimmon på Internet Movie Database Rediger på Wikidata

  


|  |  |
| --- | --- |
| Oppslagsverk/autoritetsdata | Store norske leksikon **·** VIAF **·** GND **·** ISNI
 |
**Keystone Studios** var et filmselskap etablert i Edendale i California i 1912. Det ble etablert under navnet Keystone Pictures Studio av Mack Sennett, med støtte fra Adam Kessel og Charles O. Bauman. Kessel og Bauman eide New York Motion Picture Company. Selskapet lagde filmene i Glendale-området og ved Silver Lake i mange år. Keystone var eid av Mutual Film Corporation fra 1912 til 1915.

Selskapet er kanskje best kjent for perioden under Mack Sennett da de lagde slapstickfilmer med Keystone Kops og for filmen *Sennett Bathing Beauties*. Charlie Chaplin begynte hos Keystone da Sennett hyrte ham inn. Chaplin var da på vei over fra sin karriere som vaudevilleartist til stumfilm. *Charlie Chaplin at Keystone Studios* fra 1993 er en samling med noe av det beste som Chaplin gjorde for Keystone. Samlingen dokumenterer hans overgang fra vaudeville til en ekte skuespiller og regissør. I 1915 ble Keystone Studios en selvstyrt del av Triangle Film Corporation med D. W. Griffith og Thomas Harper Ince. I 1917 ga Sennett opp Keystone-varemerket og dannet et eget selskap.

«The Sennett Bathing Beauties»
En rekke andre viktige skuespillere startet sin karriere hos Keystone, deriblant Harold Lloyd, Gloria Swanson, Louise Fazenda, Raymond Griffith, Ford Sterling, Fatty Arbuckle, Marie Dressler, Mabel Normand, Ben Turpin, Harry Langdon og Chester Conklin.

Sennett, som på det tidspunktet var en berømthet, forlot studioet i 1917 og begynte å lage egne uavhengige filmto produce his own independent films (etterhvert distribuert av Paramount). Forretningene går dårligere etter at hans avgang, og Keystone ble til slutt oppløst i 1935 etter en konkurs. 

Det meste av lys- og studioutstyret fra Keystone ble kjøpt av Reymond King. King startet selskapet Award Cinema Equipment company i Venice, California i november 1935. 

Navnet «Keystone Studios» ble senere brukt om produksjonsselskap under Cineville og var navnet på et oppdiktet studio i Cinevillefilmen *Swimming With Sharks* med Kevin Spacey i hovedrollen. 
Et nytt selskap med navnet Keystone Studios startet opp i 2005. De to eierne er Carl Colpaert og Lee Caplin. Keystone fikk registrert navnet som varemerke i 2006.

Referanser
----------

1. ↑  *Mutual Film Corporation* på SilentEra.com
2. ↑  Variety.com - Cineville, Westlake create Keystone

Eksterne lenker
---------------

* Keystone Studios hjemmeside

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF
 |
***Annonsera*** er en svensk filmkomedie fra 1936 regissert av Anders Henrikson.

Hovedrollene spilles av Thor Modéen, Åke Söderblom, Birgit Tengroth og Håkan Westergren.

Handling
--------

Direktør Millers sønn Henry går ofte ut med stadig nye unge kvinner, lever en luksuriøst tilværelse, og skaffer seg ofte personlig gjeld som faren betaler. Men en dag blir faren endelig lei av sønnens oppførsel, og nekter å støtte ham økonomisk mer. Henry viser deretter interesse for farens sekretær Mary, men hun viser overhodet ikke samme interesse for ham. Men Henrys far tilbyr henne 10 000 svenske kroner, hvis hun kan få sønnen hans til å begynne å arbeide.

For å unngå å miste Mary, og risikere å bli slått arveløs, ser Henry i en av morens gamle bøker hvor han finner en oppskrift for å produsere billig såpe. Sammen med vennen Ambrosius og Mary planlegger Henry en reklame-kampanje for denne nye såpen, som Henry kaller for 13-såpe. Dermed blir han en konkurrent til hans egen far, som frem til nå har hatt monopol på hele såpe-markedet. Men nå er faren plutselig ikke så fornøyd for at sønnen har begynt å arbeide lenger.

Rolleliste (i utvalg)
---------------------

* Thor Modéen - Direktør Miller, sjef for Tvålbolaget Miller & Co.
* Håkan Westergren - Henry Miller, Direktør Millers sønn
* Åke Söderblom - Ambrosius Bergman
* Birgit Tengroth - Mary Lind, Direktør Millers sekretær
* Valdemar Dalquist - Oskar Fagerberg, såpefabrikør
* Anders Henrikson - Adolf Fagerberg, Fabrikør Fagerbergs sønn
* Eric Abrahamsson - Karlsson
* Ruth Stevens - Eva Zander
* Hjördis Petterson - Frøken Borg
* Eric Gustafson - Direktør Jönsson

Referanser
----------

Eksterne lenker
---------------

* (en) *Annonsera* på Internet Movie Database Rediger på Wikidata

* (no) *Annonsera* hos Filmfront Rediger på Wikidata

* (sv) *Annonsera* i Svensk Filmdatabas Rediger på Wikidata

Portaler: Film | Sverige
*The Keystone Cops* i en typisk scene i filmen *In the Clutches of the Gang* (1914). Politimannen ved skrivbordet er Ford Sterling. Politimannen rett bak Sterling til venstre er Edgar Kennedy. Politimannen lengst til høyre er Roscoe Arbuckle. Den unge konstablen med utstående øyne, fjerde fra høyre er Arbuckles nevø Al St. John. Medvirkende i rollene ble endret mellom innspillingene, mange av de individuelle medlemmene var skueespillere innleid for dagen og var engasjert andre steder
***Keystone Cops*** var en serie stumfilmkomedier inneholdene en fullkommen inkompetent gruppe politi produsert av Mack Sennett for hans Keystone Film Company mellom 1912 og 1917. Idéen kom fra Hank Mann, som også spilte politimester Tehiezel i første film før han ble byttet ut med Ford Sterling. Den første filmen var *Hoffmeyer's Legacy* (1912) men deres popularitet kom fra kortfilmen *The Bangville Police* fra 1913 med Mabel Normand i hovedrollen.

Så tidilig som i 1914 skiftet Sennet politi fra hovedrolle til statistroller, til støtte for komikere som Charlie Chaplin og Fatty Arbuckle. Politiet hadde sekundære roller blant annet sammen med Marie Dressler, Mabel Normand og Chaplin i den første komedien i forlengelse av Sennetts:*Tillie's Punctured Romance* (1914). Politiet var skuespillere også i *Mabel's New Hero* (1913) med Normand og Arbuckle, *Making a Living* (1914) med Chaplin, *In the Clutches of the Gang* (1914) med Normand, Arbuckle og Al St. John, og i *Wished on Mabel* (1915) med Arbuckle og Normand, med flere.

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** LCCN
 |
***Playing for Time*** er en amerikansk TV-film fra 1980, produsert av CBS. Manus ble skrevet av Arthur Miller og Fania Fénelon, og den er basert på Fénelons selvbiografi, *The Musicians of Auschwitz*. Vanessa Redgrave spiller hovedrollen som musiker og sangerinne Fania Fénelon. Filmen er basert på Fénelons opplevelser som kvinnelig fange i konsentrasjonsleiren Auschwitz under den andre verdenskrig, hvor hun og andre musikere reddet livet ved å opptre, spille musikk og synge for sine fangevoktere.

Sammendrag
----------

Fénelon, en jødisk sanger og pianist, blir sendt sammen med mange andre fanger til Auschwitz konsentrasjonsleir med ett overfylt tog. Alle deres eiendeler og klær blir beslaglagt og hodene deres blir barbert, før de entrer fangeleiren. Fénelon blir gjenkjent som en berømt og anerkjent musiker. Hun skjønner at hun kan unngå det veldig krevende fysiske kroppsarbeidet, og overleve mye lenger ved å bli medlem av fengselets kvinnelige orkester.

Hun får etterhvert ett nært forhold til Alma Rosé, lederen for orkesteret, samt de andre band-medlemmene. Fénelon innser at musikerne får litt bedre behandling enn flere av de andre fangene, og hun overbeviser vaktene og de andre medlemmene av orkesteret at en annen fange som hun var god venn med, Marianne, er en veldig talentfull sanger. Selv om Marianne opptrer dårlig under audition, så får hun likevel lov til å bli med i orkesteret. Kvinnene føler at de blir frarøvet mye av sin verdighet, og de fleste av dem stiller spørsmål om det å holde seg i live egentlig er verdt overgrepene og mishandlingen som de stadig opplevde i fangenskap.

Medvirkende
-----------

* Vanessa Redgrave som Fania Fenelon
* Jane Alexander som Alma Rose
* Maud Adams som Mala Zimetbaum

Eksterne lenker
---------------

* (en) *Playing for Time* på Internet Movie Database Rediger på Wikidata

* (fr) *Playing for Time* på Allociné Rediger på Wikidata
* dvdtalk.com

|  |  |
| --- | --- |
| Oppslagsverk/autoritetsdata | Encyclopædia Britannica
 |

Portal: Film
**«Bart Gets an F»** er den første episoden fra sesong 2 av den animerte TV-serien *Simpsons*.

Handling
--------

På grunn av dårlig testresultater på skolen, blir Bart truet med å måtte gå 4. klasse om igjen, med mindre han gjør det bedre på neste prøve. Bart blir liggende etter i å lese på amerikansk historie pga. en gorillafilm-maraton på tv. På skolen dagen etter allierer han seg med Martin Prince (stemme gitt av Russi Taylor) for å hjelpe seg. I bytte med at Bart kan gjøre det sånn at de andre barna ikke ler av Martin. Det går ikke helt som planlagt når det viser seg at Martin er ekstremt lærevillig, også i det Bart prøver å lære han. Martin blir den nye helten i gjengen, og Bart er alene igjen.

Så Bart ber Gud om hjelp. Dagen etter blir skolen stengt pga. snø. Og Bart vinner en ekstra dag å lese på. Men Bart glemmer alt om dette, og er på vei ut for a leke i snøen. Når han løper ut hører man Bart si "cowabanga" for første og eneste gang. Men han blir stoppet av Lisa i utgangsdøren hvor hun sier at hun hørte han be kvelden før, og at Bart skylder Gud "Big time". Bart er enig, og går for å lese. Men fra rommet sitt kan han se at hele byen har den kuleste dagen i manns minne, så han låser seg nede i kjelleren. Familien hans står å ser inn gjennom vinduet at Bart klapper til seg selv i ansiktet flere ganger for å holde seg våken.

Men uansett hvor mye Bart prøver får han karakteren F til prøven. Noe han tar veldig hardt, siden han virkelig prøvde denne gangen. Men læreren Edna Krabappel gjør om karakteren til D- siden Bart viser enkelte tegn til kunnskap. (Og fordi hun ikke vil ha Bart som elev i ett helt år til). Bart blir veldig begeistret og kysser læreren på kinnet. Han løper ut og roper, "Jeg besto! Jeg fikk en D-! Jeg besto! jeg... kyssa læreren! spytt! hark!" 

•
***Simpsons-episode*:** Liste · Portal · Kategori •
***Bart the General*** var den femte halvtimeslange episoden av animasjonsserien *Simpsons* som ble sendt på TV i USA.

Episoden handler om Barts problemer med skolebøllen Nelson Muntz. Dette er den første episoden der bestefar Simpson opptrer.

Handling
--------

Bart havner i slåsskamp med Nelson, skolens bølle, mens han beskytter muffinsene som Lisa har bakt til frøken Hoover. Nelson banker opp Bart etter skolen, og advarer ham om at han må forvente seg samme behandling dagen etter. Hjemme får Bart et råd fra sin far om at han skal forsøke å prate fornuft med Nelson. Bart konfronterer Nelson for å følge farens råd, men får bank igjen. Denne gangen søker han hjelp hos det tøffeste medlemmet av familien Simpson, bestefar Simpson.

Bestefar introduserer Bart til Herman, en gal veteran som driver en butikk som selger varer fra militærets overskuddslager. Herman erklærer krig mot Nelson, og instruerer Bart til å gå til frontalangrep på ham. Bart samler andre barn på skolen som har blitt bøllet av Nelson, og verver dem til troppen sin. Gjengen trenger Nelson og gjengen hans opp i et hjørne, og bombarderer dem med vannballonger. 

Forskremte må bøllene gi seg. Nelson blir tatt til fange, men han truer med å ta livet av Bart så snart han blir sluppet fri. Etterpå lager Herman en fredsavtale som Bart og Nelson blir enige om å skrive under på. Marge kommer inn med muffins, og freden bevares.

Eksterne lenker
---------------

* Om episoden på «The Simpsons Archive»

•
***Simpsons-episode*:** Liste · Portal · Kategori •
***Meroscalsis*** er en slekt biller som tilhører familiegruppen bladbiller (Chrysomelidae).

Utseende
--------

Middelsstore, bredt ovale, halvblanke, lyst gulbrune skjoldbiller, midtpartiet gjerne noe mørkere, kan ha mørke tegninger. Sett fra siden er de kjegleformede. Antennene er trådformede og middels lange. Kroppen er egentlig ganske normalt proporsjonert, med pronotum og dekkvingene er kraftig utvidet mot sidene slik at de helt dekker oversiden, både hodet og beina er skjult under dette skjoldet. Med utvidelsen blir kroppsformen oval. Pronotum er rundet, dekkvingenes "skuldre" noe spisst framskytende. Det opphøyde midtpartiet av dekkvingene har ujevn, grov punktering.

Levevis
-------

Både larvene og de voksne (imago) billene lever av å spise blad på næringsplanten. De voksne (imago) sitter tett inntil planten og det store flate halsskjoldet og dekkvingene gjør at billen kan være svært vanskelig å oppdage, og det er vanskelig for rovdyr å nå den sårbare undersiden. Larvene gjemmer seg gjerne under et tak av gammel avføring og planterester som er festet til den fremoverbøyde bakkroppsspissen.

Utbredelse
----------

Slekten er utbredt i Australia og Ny-Guinea.

Systematisk inndeling
---------------------

Den systematiske plasseringen av gruppen skjoldbiller er uavklart, den har tradisjonelt vært regnet som en underfamilie av bladbiller, slik som i denne oversikten. Mens enkelte plasserer den inn som en stamme (tribe) i delgruppe Hispinae, som tradisjonelt har vært regnet som søstergruppe til skjoldbillene, eller motsatt blir Hispinae plassert som en undergruppe (da kalt Hispini) av skjoldbillene.

**Treliste**
* orden **biller** (Coleoptera)
	+ underorden **Polyphaga**
		- overfamilie **Chrysomeloidea** Latreille, 1802 (=Phytophaga)
			* familien bladbiller (Chrysomelidae Latreille, 1802)
				+ underfamilien **Skjoldbiller**, Cassidinae Stephens, 1831
					- stamme (tribe) **Cassidini** Gyllenhal, 1813 – eneste gruppe som er representert i Europa
						* slekten ***Meroscalsis*** Spaeth, 1903
							+ *Meroscalsis blackburni* (Spaeth, 1913)
							+ *Meroscalsis dohertyi* Spaeth, 1913
							+ *Meroscalsis pulcherrima* Spaeth, 1903
							+ *Meroscalsis radiata* (Boheman, 1855)
							+ *Meroscalsis selecta* Spaeth, 1903
							+ *Meroscalsis weisei* (Spaeth, 1903)

Referanser
----------

Litteratur
----------

* Borowiec, L. 1999. *A world catalogue of the Cassidinae (Coleoptera: Chrysomelidae)*. Biologica Silesiae, Wroclaw.
* *Meroscalsis* på ITIS

Eksterne lenker
---------------

* (en) *Meroscalsis* i Encyclopedia of Life Rediger på Wikidata

* (en) *Meroscalsis* i Global Biodiversity Information Facility Rediger på Wikidata

* (en) *Meroscalsis* hos ITIS Rediger på Wikidata
* Cassidinae of the world – an interactive manual (Coleoptera: Chrysomelidae)
* (en) Cassidinae – kategori av bilder, video eller lyd på Commons
Klippeveggemed buddhistiske huler i Toyok.
Piqan i Xinjiang
**Piqan** (kinesisk: 鄯善县; pinyin: *Shànshàn Xiàn*; uighur : پىچان ناھىيىسى / *Piçan Nahiyisi*) er et fylke i den autonome region Xinjiang i Folkerepublikken Kina. Det er understilt Turfan.

I 1999 hadde det en befolkning på 201 586 innbyggere.

Kulturminner
------------

Yanghaigravene (*Yanghai muqun*, 洋海墓群) og grottetemplene i Toyuq (Toyok) (*Tuyugou shiku*, 吐峪沟石窟) ble i 2006 oppført på Folkerepublikken Kinas liste over kulturminner.

Samferdsel
----------

Kinas riksvei 312 løper gjennom området. Den fører fra Shanghai og ender ipå grensen mot Kasakhstan, og passerer blant annet Suzhou, Nanjing, Hefei, Xinyang, Xi'an, Lanzhou, Jiayuguan og Ürümqi.

Referanser
----------

1. ↑  National Population Statistics Materials by County and City – 1999 Period, *i* China County & City Population 1999, Harvard China Historical GIS

Eksterne lenker
---------------

* Hjemmeside

|  |  |
| --- | --- |
| Oppslagsverk/autoritetsdata | GeoNames
 |
**«Bart Gets Hit by a Car»** er en episode fra sesong 2 av den animerte situasjonskomedien *Simpsons*.

Handling
--------

En vakker dag i Springfield kjører Bart nedover gaten på skateboardet sitt. Plutselig blir han truffet av bilen til Mr. Burns. Bart blir sendt opp en gul rulletrapp hele veien opp til himmelen får han streng beskjed om å ikke spytte over etter en lang og informativ samtale med djevelen, blir Bart gjenopplivet på sykehuset. Etter en gjenforening med foreldrene ser familien at en ukjent mann har fulgt etter ambulansen. Han prøver å få familien med på å saksøke Mr Burns for ulykken. Familien er ikke helt enig. Senere skifter Homer mening og med hjelp av advokat Lionel Hutz og en «quack» doktor ved navn Nick Riviera går de i retten mot Burns. Det hele går bra helt til Homer forsnakker seg hjemme hos Burns og det ender med at Marge blir satt som vitne. Marge klarer ikke å lyve og de taper saken når retten finner ut at Bart ikke hadde noe særlig smerte i det hele tatt. Homer får splittede følelser for Marge etter dette og drar til Moe's. Marge følger etter og der innrømmer Homer at han er usikker på om han fortsatt elsker Marge eller ikke. Hun ber han om å se henne inn i øynene og finne det ut med en gang. Når Homer ser på henne utbryter han at han elsker henne mer enn noen gang.

Trivia
------

* Markerer første opptreden av Lionel Hutz og Nick Riviera.